AUTORITATEA PENTRU PRIVATIZARE SI ADMINISTRAREA PARTICIPAŢIILOR 


Un grup de salariaţi ai S.C. ROCAR S.A. au sesizat 


Autoritatea pentru Privatizare 


Ei au transmis un memoriu nesemnat prin care semnalează nereguli privind administrarea societăţii 


Prin adresa nr.  DAP/267/15.06.2001, 
înregistrată la Direcţia Control sub nr. 
DCM/1916/18.06.2001, Departamentul pentru 
Administararea Participaţiilor Statului a transmis 
un memoriu nesemnat, formulat în numele unui 
grup de salariați de la SC ROCAR SA Bucureşti, 
prin care aceştia sesizează modul de administrare 
a societății de către directorul general Driga 
Aurelian şi relația acestuia cu firma CRISTAL 
CAR SRL care s-a implicat activ în politica de 
vânzări, aprovizionare şi personal. 


SC ROCAR SA Bucureşti este una dintre 
marile uzine bucureştene, fiind constituită în baza 
HG nr. 1254/04.12.1990, prin reorganizarea 


întreprinderii AUTOBUZUL al cărei patrimoniu a 
fost preluat integral. 


Societatea are ca obiect de activitate 
producerea şi comercializarea de autobuze, 
minibuze, troleibuze şi autoutilitare realizate în 
concepţie românească, produce şi asigură piese de 
schimb, acordă service pentru toate produsele 
realizate. 


Capitalul social al societăţii, în valoare de 
32.275,280 mil. lei repartizat în 32.275.280 
acțiuni cu valoarea nominală 1.000 lei acțiunea, 
prezintă următoarea structură a acţionariatului: 


Total capital social, din care: 32.275.280 | 100,00 32.275,280 
APAPS 21.774.258 | 67,4640 21.774,258 
Actionari persoane fizice (PPM-+alţii) | 10.500.847 | 32,5355 10.500,847 


E Nr. acțiuni Milioane lei 

SIF MUNTENIA 0,0005 0,175 


Personalul existent în societate la 31.12.1999 
a fost de 1410 salariați, la 31.12.2000 de 1304 
salariați, iar la 30.05.2001 de 1244 salariați. 

Structura personalului la 31.05.2001: 946 
muncitori, dintre care 658 direct productivi, 288 
indirect productivi şi 298 TESA. 


Producţia societății este organizată pe 5 
secţii de producție  (Debitare-presaj-forjă, 
Prelucrărimecanice, Construcții  şasiuri şi 
caroserii, Vopsitorie-acoperiri galvanice, Montaj 
final) şi 3 secţii auxiliare (Sculărie, Mecano- 
energetică, Prototipuri). 

Situaţia economico-financiară 


Activitatea economică a SC ROCAR SA 
în ultimii ani s-a caracterizat prin scăderea în 
cascadă a volumului producţiei, conjugată cu o 
decapitalizare masivă şi reducerea până la valori 
nesemnificative a resurselor financiare proprii sau 
atrase necesare retehnologizării şi modernizării 
producției pentru a putea face față cerinţelor tot 
mai restrictive ale pieţei. 

Conform fişei de analiză a obiectivelor 
şi criteriilor de performanţă pe ultimii 3 ani 
încheiaţi, situaţia este următoarea: 


- Rezultatul din exploatare a fost: 


e profit în valoare de 9.666 milioane lei în 
anul 1998; 


e pierdere în valoare de 37.947 milioane lei 
în anul 1999; 


e profit în valoare de 3.013 milioane lei în 
anul 2000. 


- Rezultatul net pe întreg exercițiul 
financiar, înregistrat de societate, a fost: 


e profit net în valoare de 2.928 milioane lei 


în 1998; 

e pierdere în valoare de 91.602 milioane lei 
în 1999; 

e pierdere în valoare de 94.640 milioane lei 
în anul 2000. 


- Cifra de afaceri în preţuri curente ale 
perioadei a înregistrat în 1999 o descreştere de 
peste 2,35 ori față de anul 1998, iar în anul 2000 
acest indicator a înregistrat o creştere cu 2,38% 
față de anul 1999, mult sub nivelul declarat al 
inflației de 40,7%. 


- Valorile înregistrate de cifra de afaceri 
în prețuri curente ale perioadei au fost: 

e 238.124 milioane lei în 1998; 

e 110.937 milioane lei în 1999; 

e 113.574 milioane lei în anul 2000. 


- Valoarea productivității muncii în prețuri 
curente ale fiecărei perioade a fost: 

e 11,31 milioane lei/salariat în anul 1998; 

e 69,99 milioane lei/salariat în 1999; 

e 86,9 milioane lei/salariat în anul 2000. 

- Evolutia productivităţii muncii s-a situat 
mult sub nivelul inflației de 40,4% înregistrat la 


31.12.2000 cu toate că în anul 2000 a crescut cu 
24,16% faţă de 1999. 


- Datoriile totale ale societăţii au crescut 
an de an de la 12.679 milioane lei în 1998 la 
169.668 milioane lei în 1999 şi 278.616 milioane 
lei în 2000, societatea având un grad foarte mare 
de îndatorare. 


În anul 1999, faţă de anul 1998, societatea s-a 
înscris pe o curbă descendentă a întregii activități, 
iar în anul 2000 a înregistrat o revigorare a 
activității de bază unde valoarea profitului din 
exploatare realizat a fost de 3.013 milioane lei, 
față de o pierdere propusă de 592 mil. lei. 


Situaţia restructurării şi privatizării 


Din cauza căderii deosebite a producției 
societăţii din anii 1996 şi 1998, societatea a 
întocmit 2 programe de restructurare în august 
1997 şi decembrie 1998, care s-au concretizat prin 
disponibilizarea a 843 de persoane în octombrie 
1997 şi 806 persoane în martie 1999. Aceste 
programe aveau ca scop stoparea declinului 
economic şi redresarea situației financiare a 
societăţii, reducerea costurilor prin restructurare 
organizatorică şi creşterea de disponibilități 
băneşti prin vânzarea unor active. Efectele acestor 
disponibilizări de personal au fost diminuarea 
costurilor cu 3 miliarde lei în prima etapă şi cu 14 
mld lei în a doua etapă. Derularea celorlalte 
măsuri prevăzute în program nu au reuşit să 
conducă la rezultate notabile care să scoată 
societatea din situația economico - financiară 
dificilă în care continua să se afle. 


Vânzarea activelor nu s-a mai realizat 
deoarece societatea a fost inclusă în programul 
PSAL în lista societăţilor care se privatizează 
prin bănci de investitii străine, strategia de 
privatizare fiind aprobată prin HG nr. 1117/2000. 


Anterior introducerii în programul PSAL au 
fost înregistrate scrisori de intenție de la firmele 
Skoda-Cehia, Raba-Ungaria, De Simon-ltalia, 
MONA Franţa, BANCROFT ADVISORS LLC 
Franţa, COUNTRADE INTERNATIONAL INC. 
SUA şi de la firmele românesti: GLOBAL 
BUSINESS LID, DUNĂREA SA Bucureşti, 
Asociaţia PAS ROCAR, ISOLA ROM. 
INVESTMENTS Romania. 


Referitor la aspectele sesizate s-au 
evidenţiat următoarele: 


1. Sesizarea potrivit căreia "APAPS a 
confirmat în fruntea societății pe domnul Driga 
Aurelian, fără a realiza o analiză a rezultatelor şi 
a competenţei de când este la conducerea 


societăţii” nu se confirmă deoarece din analiza 
criteriilor de performanță pe anul 2000, 

comparativ cu anii 1998 şi 1999, a rezultat un 
grad de realizare al acestora de 55,66%, faţă de 
numai 27,44% în anul 1999 şi cu perspective de 
îmbunătăţire pe anul 2001. 


2. Aspectul sesizat: Dovada imediată a 
incompetenţei o constituie contractele 
dezastruoase atât din punct de vedere tehnic, cât 
şi comercial, încheiate cu RAT Oradea şi cu 
Academia de Poliție. 


Contractul pentru livrarea autobuzelor către 
RAT Oradea este încheiat între SC ROCAR SA şi 
SC CRISTAL CAR SRL ca achizitor — societate 
de leasing, în condiţiile în care SC ROCAR SA nu 
a putut participa la licitație datorită situaţiei 
economico-financiare. 


Contractul pentru 5 bucăţi autobuze tip U 412 
cu Academia de Poliție Alexandru loan Cuza a 
fost încheiat în 16.08.2000, direct de către SC 
ROCAR SA, livrarea fiind stabilită conform 
actului adițional nr. 1/12.01.2001, câte o maşina 
pe lună începând cu 30.06.2001. 


Cele două contracte sunt în curs de derulare, 
cu unele întârzieri la livrare datorită neasigurării 
în timp util a importurilor. 


Pentru verificarea acestei afirmaţii 
considerăm că este necesară o analiză a acestor 
contracte de către Comisia de cenzori şi actualul 
Consiliu de administraţie care vor stabili 
responsabilitățile şi eventualele prejudicii. 


3. Aspectul sesizat:  Compartimentele 
principale Vânzări — Marketing, Export — Import, 
Aprovizionare şi Preţuri au fost lăsate fără 
conducători în mod deliberat, conducerea 
acestora fiind subordonată firmei private pentru 
ca aceasta să aibă acces la toate informațiile. 


Compartimentele menționate sunt în 
subordinea directorului comercial Badea Mihai. 


Directorul general declară că schimbările 
efectuate la nivelul anumitor compartimente s-au 
făcut în urma analizării activității conducătorilor 
acestora în Consiliul de Administrație stabilindu- 
se măsuri de înlocuire, după caz. 


Din analiza deciziilor de înlocuire a unor 
şefi de compartimente rezultă că acestea s-au 
făcut cu respectarea prevederilor legale şi a 
Contractului Colectiv de Muncă, ulterior nefiind 
înregistrate contestaţii ale celor în cauză. 

4. Sesizarea “Fidelitatea directorului 
general faţă de firmă prin participarea la ofertare 
a unei firme străine şi a directorului general 
personal prezentând ca exemplu faptul că a 
aranjat de unul singur importul de motoare 
RENAULT, care nu îndeplinesc normele actuale 
EURO 2” nu se confirmă pentru că în urma 
verificării contractului de motoare RENAULT 
EURO 2 s-a constatat că acesta a fost încheiat în 
timpul mandatului fostului director general 
Gabriela RADU, dar au fost facturate în 
noiembrie 2000 de către actualul director general 
Aurelian DRIGA. 


5. Aspectul sesizat: Participarea la 
distrugerea societății a sindicatului şi a 
reprezentantului acţionarilor, aceştia fiind foarte 
atașați directorului general. 


Directorul general are o relație bună cu 
sindicatele, acest lucru asigurând un climat 
normal de muncă, neînregistrându-se conflicte 
sociale, în perioada mandatului, iar reprezentantul 
acţionarilor este consilierul directorului general. 


Concluzii 


În anul 2000 societatea a înregistrat o 
revigorare a activităţii de bază unde valoarea 
profitului din exploatare realizat a fost de 3.013 
milioane lei, față de o pierdere prognozată de 
592 mil. lei, iar prin Bugetul de Venituri şi 
Cheltuieli pe anul 2001 au fost propuşi indicatori 
superiori anului 2000. 


Societatea nu a intrat încă în pierdere pentru 
activitatea din exploatare, jonglând din punct de 
vedere contabil cu volume mari de producție 
neterminată, ce măreşte artificial venitul din 
exploatare, dar, fără vânzări, societatea recurge la 
arierate masive ce presupun penalizări şi foarte 
curând, pierderea creditului comercial de care se 
mai bucură de la furnizorii interni şi în mod 
special de la cei externi, având în vedere ponderea 
mare a importurilor în cheltuielile materiale şi a 
incapacității de plată a cca 80% din furnizorii 
externi. 


Capacitatea de creditare este de asemenea 
limitată, din cauza bonităţii necorespunzătoare în 
fața băncilor creditoare, societatea nemaiavând 
NICI cu ce să mai garanteze obţinerea altor credite. 


Din lipsa capitalului de lucru societatea 
întâmpină dificultăți în finalizarea produselor 

aflate în fabricaţie întârziind livrările şi mărind 
exagerat de mult producția neterminată, care la 
sfârşitul anului 2000 era de cca 86 mld. lei. 


Totalul creanţelor la 31.12.2000 a fost de cca 
19 miliarde lei, iar cel al datoriilor de cca 329,5 
mld. lei, din care datorii financiare — 48 mld. lei, 
furnizori — 123,6 mld. lei, datorii cu personalul şi 
asigurările sociale — 26 mld. lei, TVA — 25,6 mld. 
lei, alte datorii faţă de stat şi instituții publice — 
92,8 mld. lei. 


SC ROCAR SA Bucureşti a  reevaluat 
terenurile, clădirile şi construcțiile speciale 
conform HG nr. 983/1998, abrogată ulterior cu 
HG nr. 403/2000, dar nu a majorat capitalul social 
al societății. 


Măsuri 


1. Direcția Coordonare Sucursale Regionale 
va mandata reprezentantul APAPS în AGA SC 
ROCAR SA Bucureşti pentru a analiza în 
adunarea generală a acționărilor în baza 
propunerilor Consiliului de administrație 
dificultățile cu care se confruntă societatea, în 
special din punct de vedere financiar şi adoptarea 
de măsuri pentru deblocarea producției şi 
îmbunătățirea indicatorilor economico-financiari, 
astfel ca SC ROCAR SA să îndeplinească 
condițiile impuse pentru contractanți de 
Ordonanța de Urgenţă nr. 60/2001 privind 
achizițiile publice a Normelor de aplicare 
aprobate cu HG nr. 461/09.05.2001, în vederea 
contractării directe a produselor sale. 


2. Direcția Coordonare Sucursale Regionale 
va mandata reprezentantul APAPS în AGA SC 
ROCAR SA Bucureşti pentru a solicita comisiei 
de cenzori să analizeze contractele comerciale 
încheiate cu firma CRISTAL CAR SRL şi a 
contractului cu Academia de Poliție Alexandru 
Ioan Cuza, sub aspectul eficienței acestora asupra 
activității societății, evidențiindu-se eventualele 


prejudicii aduse societății şi 
responsabile. 


persoanele 


Raportul comisiei de cenzori va fi analizat în 
AGA SC ROCAR SA Bucureşti, care va adopta 
măsuri în consecință. 


3. Mandatarea reprezentantului APAPS în 
AGA SC ROCAR SA pentru a solicita comisiei 
de cenzori să verifice ştatele de plată ale liderului 
de sindicat Badea Stan şi a reprezentantului 
acţionarilor Duna Dragoş, acuzați că sunt 
recompensaţi suplimentar de către directorul 
general, stabilirea responsabilităților şi măsurilor 
legale şi analiza raportului în Consiliul de 
Administrație şi Adunarea Generală a 
Acţionarilor, care vor stabili măsuri în consecință. 


De asemenea, comisia de cenzori va verifica 
modul cum au fost înlocuite cele 100 de bucăţi 
axe față şi va stabili prejudiciul şi persoanele 
responsabile cărora se va imputa acest prejudiciu. 


4. Monitorizarea strictă a activităţii de 
marketing a SC ROCAR SA pentru creşterea 
semnificativă a numărului de clienți şi a 
volumului vânzărilor. 


5. Urgentarea procedurilor necesare pentru 
realizarea privatizării societății care este cuprinsă 
în programul PSAL. 


6. Analiza oportunității majorării capitalului 
social al societății, ca urmare a reevaluării 
terenurilor, clădirilor şi construcţiilor speciale 
conform HG nr. 983/1998, abrogată ulterior cu 
HG 403/2000, în perspectiva privatizării 
societății. 

7. Analiza în Consiliul de Administrație a 
autobuzelor, troleibuzelor şi minibuzelor prin 
asimilarea în producția internă a unor repere care 
în prezent se aduc din import mărind în acest fel 
gradul de utilizare a capacităților de productie. 

REGULAMENTUL 


de organizare şi funcţionare a Autorităţii pentru Privatizare şi 
Administrarea Participaţiilor Statului 


CAPITOLUL I 


Dispoziţii generale 


Art. 1 — Autoritatea pentru Privatizare şi 
Administrarea Participaţiilor Statului, denumită în 
continuare Autoritatea pentru Privatizare, este 
instituție de interes public, cu personalitate 
juridică, în subordinea Guvernului, care se 
finanţează integral din venituri proprii 
extrabugetare. 


Art. 2 — Autoritatea pentru Privatizare are 
patrimoniu propriu şi autonomie funcțională şi de 
decizie. Activitatea sa se desfăşoară pe principii 
comerciale. 


Art. 3 — Autoritatea pentru Privatizare 
administrează patrimoniul propriu şi gestionează 
acțiunile şi părțile sociale pe care statul sau o 
autoritate a administrației publice locale le deține 
la societăţile comerciale la care este acționar sau 
asociat, cu excepţia celor pentru care prin lege sau 
prin hotărâre a Guvernului se dispune altfel. 


Art. 4 — Activitatea Autorităţii pentru 
Privatizare se desfăşoară cu respectarea 
prevederilor Ordonanței de Urgență a Guvernului 
nr. 296 / 2000 privind înființarea Autorității 
pentru Privatizare şi Administrarea Participaţiilor 
Statului, aprobată şi modificată prin Legea nr. 225 
/ 2001, ale Ordonanţei de urgenţă a Guvernului nr. 
88 / 1997 privind privatizarea societăților 
comerciale, aprobată prin Legea nr. 44 / 1998, cu 
modificările şi completările ulterioare, şi ale 
prezentului regulament. 


Art. 5 — (1) Autoritatea pentru Privatizare are 
siglă proprie, aprobată de colegiul său de 
conducere. 

(2) Sediul Autorității pentru 
Privatizare este în municipiul Bucureşti, str. 
Lipscani nr. 18-20, sector 3. 


(3) Denumirea Autorității pentru 
Privatizare, cu specificarea sediului acesteia, 

trebuie să figureze, cu caractere vizibile, pe toate 
documentele emise de instituție. Pe actele oficiale 
ale Autorităţii pentru Privatizare se imprimă şi 
sigla proprie. 


CAPITOLUL II 


Patrimoniul Autorităţii pentru Privatizare şi 
Administrarea Participaţiilor Statului 


Art. 6 — Patrimoniul Autorităţii pentru 
Privatizare este constituit din mijloace fixe, din 
obiectele de inventar din dotarea proprie, precum 
şi din sumele rămase la dispoziţia sa după virarea 
la buget, înainte de organizarea Fondului 
Proprietății de Stat potrivit prevederilor 
Ordonanței de urgență a Guvernului nr. 88 / 1997. 


Art. 7 — (1) Nivelul şi structura tuturor 
cheltuielilor Autorității pentru Privatizare se 
stabilesc prin norme proprii aprobate de colegiul 
său de conducere în conformitate cu prevederile 
legale în vigoare. 


(2) Veniturile şi cheltuielile se 
înscriu, în bugetul de venituri şi cheltuieli al 
Autorității pentru Privatizare, care se aprobă 
conform prevederilor Ordonanței de urgență a 
Guvernului nr. 88 / 1997. 


CAPITOLUL III 


Obiectul de activitate al Autorității pentru 
Privatizare şi Administrarea Participaţiilor 
Statului 


În domeniul privatizării 


Art. 8 — (1) Autoritatea pentru 
Privatizare, în calitate de instituție publică 
implicată, realizează vânzarea de acțiuni/părți 

sociale la societățiile comerciale din portofoliu în 
conformitate cu prevederile legii. 


(2) În plan teritorial sucursalele regionale 
ale Autorităţii pentru Privatizare realizează 
vânzarea de acțiuni/părți sociale la societățile 
comerciale nominalizate de Colegiul de conducere 
al Autorităţii pentru Privatizare. 


Art. 9 — În domeniul reducerii participaţiilor 
statului la societățile comerciale din portofoliul 
său Autoritatea pentru Privatizare are următoarele 
atribuţii: 

- aborează şi supune spre aprobare Guvernului 
strategia de privatizare a societăților comerciale; 


- elaborează strategiile de privatizare a 
societăților comerciale în concordanță cu 
strategiile aprobate de Guvern; 


- stabileşte metoda de privatizare adecvată, pe 
care o schimbă în măsura în care este necesar; 


- stabileşte conținutul-cadru al contractului de 
vânzare-cumpărare de acțiuni/părți sociale, 
inclusiv clauzele care trebuie incluse în aceasta, 
astfel încât să se asigure respectarea de către 
cumpărător a obligațiilor asumate, măsurile ce pot 
fi luate în cazul nerespectării angajamentelor 
asumate şi posibilitatea rezoluțiunii de drept a 
contractului în astfel de situații; 


- elaborează şi supune spre aprobare 
Guvernului proiecte de acte normative în 
domeniul privatizării; 

- aduce la îndeplinire hotărârile Guvernului 
referitoare la procesul de privatizare 


- elaborează strategia de restructurare a 
societăților comerciale din portofoliul propriu, la 
care administrează şi gestionează participaţiile 
statului sau ale autorității administrației publice 
locale. 


Art. 10— (1) În exercitarea atribuţiilor sale 
Autoritatea pentru Privatizare poate mandata 
agenți de privatizare. 


(2) Condiţiile mandatului — cadru 
se elaborează de Autoritatea pentru Privatizare şi 
se adoptă prin hotărâre a Guvernului. 


Art. 11- (1) În vederea realizării 
privatizării, restructurării sau a lichidării voluntare 
a societăților comerciale, Autoritatea pentru 
Privatizare are dreptul să contracteze servicii de 
asistență de specialitate în domeniu, cu persoane 
fizice şi juridice, din țară sau din străinătate. 


(2) Pentru vânzarea acţiunilor la 
bursele de valori pe alte piețe organizate, 
naționale ori internaționale, Autoritatea pentru 
Privatizare poate încheia contracte cu societăți de 
valori mobiliare. Pentru transferul şi vânzarea 
unor pachete de acțiuni pe piața de capital 
internațională, în baza certificatelor de depozit sau 
a altor instrumente financiare utilizate pe această 
piață, contractele se vor putea încheia cu băncile 
de investiţii. 


(3) În vederea apărării intereselor 
instituției şi a intereselor statului în fața 
instanțelor judecătoreşti şi arbitrale, din ţară şi 
străinătate, a organelor de cercetare penală şi a 
altor instituţii ale statului, Autoritatea pentru 
Privatizare are dreptul să încheie contracte de 
asistență juridică şi de reprezentare cu firme de 
avocatură române şi străine. 


(4) Autoritatea pentru Privatizare 
are dreptul să încheie contracte de publicitate cu 
firme specializate, în scopul promovării 
procesului de privatizare în România, pentru 
atragerea de investitori din ţară şi din străinătate 
în vederea accelerării vânzării participaţiilor 
statului la societățile comerciale din portofoliul 
propriu. 


(5) Autoritatea pentru Privatizare 
nu poate aloca fonduri, nu poate acorda credite 
societăților comerciale şi nu poate cumpăra 
acțiuni emise de aceastea, părţi sociale sau active, 
cu excepţia cazurilor prevăzute de lege. 


În domeniul postprivatizării 


Art. 12-— (1) APAPS exercită controlul 
postprivatizare cu privire la modul în care sunt 
respectate clauzele din contractele de vânzare- 
cumpărare de acțiuni/părți sociale, precum şi 
supravegherea societăţilor comerciale în cauză în 
ceea ce priveşte gradul de realizare a 
performanţelor economice şi financiare asumate, 
prin contract, de către cumpărător. 


OBSERVATOR ECONOMIC - 7/2001 


AUTORITATEA PENTRU PRIVATIZARE SI ADMINISTRAREA PARTICIPAŢIILOR 


(2)  Neîndeplinirea obligațiilor 
contractuale de către cumpărător va fi notificată 
acestuia conform procedurilor aprobate de 
Colegiul de conducere al Autorității pentru 
Privatizare. 


(3) În cazul constatării 
nerespectării clauzelor contractuale nici la 
expirarea termenului acordat prin notificare, 
Autoritatea pentru Privatizare va dispune, în baza 
analizelor ce se vor efectua pentru fiecare caz, 
măsurile ce se impun. 


În domeniul administrării participațiilor 
statului 


Art.13— (1) În vederea administrării 
participațiilor statului, în calitate de acționar, 
Autoritatea pentru Privatizare împuterniceşte 
reprezentanții în adunarea generală a acţionarilor 
şi în consiliile de administrație pentru 
administrarea eficientă a societăților comerciale 
pe care le are în portofoliu, în scopul îmbunătățirii 
performanțelor economico-financiare şi al 


TE E PEAT 


conform prevederilor legale. 


(2) Autoritatea pentru Privatizare 
împuterniceşte reprezentanții săi în adunarea 
generală a acţionarilor să propună şi să voteze 
măsuri de lichidare voluntară a societăților 
comerciale din portofoliul propriu care 
înregistrează pierderi. 


Art. 14 — Autoritatea pentru Privatizare 
efectuează orice alte acțiuni comerciale şi 
financiare necesare în vederea realizării obiectului 
său de activitate. 


CAPITOLUL IV 


Conducerea Autorității pentru Privatizare şi 
Administrarea Participaţiilor Statului 


Art. 15. — Conducerea operativă şi 
coordonarea întregii activități a Autorităţii pentru 
Privatizare sunt asigurate de preşedinte — membru 
al Guvernului, 3 vicepreşedinţi cu rang de secretar 
de stat şi un secretar general, constituiți în 
Colegiul de conducere. 

A. Colegiul de conducere al Autorităţii pentru 
Privatizare 


Art.16. — (1) Colegiul de conducere al 
Autorității pentru Privatizare lucrează valabil în 
prezența a cel puţin 3 dintre membrii săi şi ia 
decizii valabile cu votul majorităţii celor prezenți. 


(2) Colegiul de conducere se 
întruneşte în şedinţe ordinare, cel puţin o dată pe 
lună, la convocarea preşedintelui. 


(3) Colegiul de conducere 
poate fi convocat în şedinţe extraordinare de 
preşedinte sau la cererea a cel puţin 2 membri, în 
cazul în care este necesar să se soluţioneze urgent 
probleme ale activităţii curente. 


(4) Şedinţele Colegiului de 
conducere vor fi conduse de preşedintele 
Autorității pentru Privatizare, care este şi 
preşedintele Colegiului de conducere, sau în 
absența acestuia, de unul dintre vicepreşedinţi, 
nominalizat de preşedinte. La şedinţe pot fi 
invitați şi directorii generali sau directorii. 


(5) Pregătirea şedinţelor 
Colegiului de conducere se face de Secretariatul 
general al Autorităţii pentru Privatizare. 
Secretarul general este secretarul Colegiului de 
conducere şi răspunde de urmărirea întocmirii 
materialelor pentru şedinţă, de difuzare acestora 
membrilor colegiului de conducere şi de 
întocmirea procesului-verbal. 


(6) În caz de 
incompatibilitate sau din altă cauză care provoacă 
vacanța unui loc în colegiul de conducere, 
Autoritatea pentru Privatizare va solicita primului- 
ministru o nouă numire. 


(7) În cazul în care un 
membru al colegiului de conducere, soţia, rudele, 
sau afinii săi până la gradul al patrulea inclusiv au 
într-o anumită operațiune, direct sau indirect, 
interese contrare Autorităţii pentru Privatizare, el 
trebuie să îi înştiințeze pe ceilalți membrii ai 
colegiului de conducere şi să nu ia parte la nici o 
deliberare privitoare la această operaţiune. 


(8) Nerespectarea de către un 
membru al colegiului de conducerea prevederilor 
alin. (7) atrage răspunderea individuală pentru 
daune produse Autorităţii pentru Privatizare. 

Art.17.- Colegiul de conducere al Autorităţii 
pentru Privatizare are următoarele competenţe: 


a) aprobă strategia proprie de privatizare care 
urmează să fie înaintată spre aprobare Guvernului 
şi lista cuprinzând societăţile comerciale care se 
privatizează, în conformitate cu termenele 
stabilite în programul — ofertă anual de 
privatizare, precum şi lista suplimentară 
cuprinzând societățile comerciale care nu au fost 
incluse în acest program. 


b) aprobă vânzarea în condițiile legii a 
acțiunilor / părților sociale ale societății 
comerciale din portofoliu; 


c) aprobă structura organizatorică şi numărul 
de posturi utilizate în aparatul său central sau 
local, nomenclatorul de funcții-salarii, precum şi 
structura în detaliu; 


d) analizează şi redimensionează structura 
organizatorică în funcţie de evoluţia portofoliului 
de societăţi comerciale şi a sarcinilor ce decurg 
din dispoziţiile legate în domeniul de activitate al 
Autorităţii pentru Privatizare 


e) analizează periodic activitatea 
departamentelor, a direcțiilor ŞI a 
compartimentelor din structura centrală a 
Autorității pentru Privatizare, precum şi a 
structurilor teritoriale. 


f) adoptă raportul anual asupra activității 
Autorității pentru Privatizare, pe care îl înaintează 
spre aprobare Guvernului. 


g) aprobă contul de profit şi pierderi, precum 
şi bilanțul contabil al Autorității pentru 
Privatizare, care se transmit Ministerului 
Finantelor publice. 


h) analizează, avizează şi supune spre 
aprobare Guvernului bugetul de venituri şi 
cheltuieli al Autorității pentru Privatizare. 


i) propune condițiile esențiale ale mandatului 
care urmează să fie acordat agentului de 
privatizare, care va fi supus spre aprobare 
Guvernului. 


j) aprobă mandate speciale ale 
reprezentanților Autorității pentru Privatizare în 
adunările generale ale societăților comerciale 
aflate în portofoliul, propriu, întrunite pentru a 
hotărî asupra: 


- dizolvării, lichidării, închiderii operaționale, 
parțiale sau totale, precum şi asupra prelungirii 
duratei de funcționare a societăților comerciale 


- desființării uneia sau mai multor unități ale 
societății comerciale 


- fuziunii, divizării, constituirii de sucursale şi 
filiale sau alte reorganizări, inclusiv asupra 
schimbării formei juridice 

- majorării sau reducerii capitalului social 


- modificării obiectului de activitate al 
societăților comerciale 

- gajării, ipotecării, închirierii, asocierii în 
participațiune sau asupra dării în locaţie de 
gestiune a unor active 


- vânzării de active sau închirierii de contracte 
de leasing imobiliar cu clauze irevocabile de 
vânzare, prin negociere directă cu chiriaşii / 
locatarii / asociaţii, potrivit actelor normative din 
domeniul privatizării şi al întreprinderilor mici şi 
mijlocii 

- modificării contractului de societate şi 
statutului, inclusiv asupra schimbării sediului 
social 


- cesiunii acțiunilor / părților sociale deținute 
la alte societăți comerciale cu capital mixt şi la 
cele care există aprobarea conducerii Autorității 
pentru Privatizare în procesul de privatizare, ca 
urmare a cesiunii contractului de vânzare- 
cumpărare de acţiuni / părți sociale 


- vânzării activelor societăţii comerciale 


- participării societăților comerciale aflate în 
portofoliul propriu la constituirea de noi societăţi 
comerciale sau la majorarea capitalului social al 
unor societăți comerciale existente. 


- transformării societăților comerciale din 
societate “deschisă în societate „închisă”, 
conform prevederilor legale 


- conversiei datoriilor societăților comerciale 
în acțiuni asupra majorării capitalului social prin 
compensarea unor creanţe lichide şi exigibile 
asupra societăţii cu acţiuni la aceasta, conform 
prevederilor legale 

- autorizării dobândirii propriilor acţiuni de 
către societățile comerciale la care Autoritatea 


pentru Privatizare administrează  participaţiile 
statului sau ale unei autorități a administrației 

publice locale, în conformitate cu prevederile 
locale 


- emisiuni de obligaţiuni pe piaţa de capital de 
către societăţile comerciale la care Autoritatea 
pentru Privatizare administrează  participațiile 
statului sau ale unei autorități a administraţiei 
publice locale, în conformitate cu prevederile 
locale 


k) aprobă lista cuprinzând societățile 
comerciale care urmează să fie privatizate de 
sucursalele regionale 


l) aprobă notele privind analiza îndeplinirii 
obligațiilor contractuale de către cumpărători 


m) aprobă angajarea cheltuielilor legate de 
funcționarea aparatului propriu al Autorității 
pentru Privatizare 


n) aprobă proporțiile de utilizare a veniturilor 
Autorității pentru Privatizare potrivit prevederilor 
legale în vigoare, precum şi sumele cu care 
Autoritatea pentru Privatizare participă la 
majorarea capitalului social al unor societăți 
comerciale în cazurile prevăzute de lege 


o) aprobă normele, procedurile şi 
competențele de angajare şi de efectuare a 
cheltuielilor specifice Autorității pentru 
Privatizare 


p) aduce la îndeplinire hotărârile Guvernului 


q)poate delega unele dintre atribuțiile sale 
Comitetului de direcție al Autorității pentru 
Privatizare. 


B. Preşedintele Autorității pentru Privatizare 


Art.18. — (1) Preşedintele reprezintă 
Autoritatea pentru Privatizare în cadrul 
Guvernului, precum şi raporturile cu celelalte 
autorităţi publice. 


(2) În exercitarea atribuţiilor 
ce îi revin, preşedintele Autorităţii pentru 
Privatizare emite ordine şi instrucțiuni, în 
condiţiile legii. 


Art.19. — Atribuţiile preşedintelui Autorităţii 
pentru Privatizare sunt în principal următoarele: 

a) coordonează întreaga activitate de aplicare 
a strategiei guvernului privind procesul de 
privatizare şi administrarea participaţiilor statului 
în economie 


b) prezintă Guvernului raportul anual privind 
activitatea Autorităţii pentru Privatizare 


c) coordonează şi îndrumă activitatea 
departamentelor şi a direcțiilor subordonate 
nemijlocit 

d) prezintă spre aprobare Guvernului proiectul 
bugetului de venituri şi cheltuieli 


e) numeşte şi revocă din funcție personalul cu 
funcții de conducere din cadrul Autorităţii pentru 
Privatizare 


f) reprezintă şi angajează Autoritatea pentru 
Privatizare în relaţiile cu persoanele fizice şi 
Juridice, române sau străine, precum şi în faţa 
instanțelor judecătoreşti sau arbitrare 


g) semnează contractele de vânzare- 
cumpărare de acțiuni, altele decât cele pentru care 
competenţa a fost delegată 


h) numeşte pe bază de contract reprezentantul 
Autorității pentru Privatizare în adunările generale 
ale acţionarilor la societățile comerciale aflate în 
portofoliul Autorității pentru Privatizare 


i) aprobă statele de funcții ale Autorității 
pentru Privatizare 


j) angajează şi concediază salariaţii Autorității 
pentru Privatizare potrivit reglementărilor în 
vigoare 


k) aprobă angajamente de plăţi, cu excepția 
celor pentru care a fost delegată competența 


Art.20. — (1) În absenţa preşedintelui 
atribuțiile acestuia se exercită de către unul dintre 
vicepreşedinţi, nominalizați prin ordin 


(2) Preşedintele Autorităţii 
pentru Privatizare poate delega o parte din 
atribuțiile sale  vicepreşedinţilor, secretarului 
general şi altor salariaţi cu funcții de conducere. 
De asemenea, preşedintele Autorităţii pentru 
Privatizare îi poate mandata pe aceştia să 
reprezinte Autoritatea pentru Privatizare în 
relațiile cu persoanele fizice sau juridice, în faţa 
instanțelor judecătoreşti sau arbitrare, precum şi 
pentru angajarea instituţiei în acte de comerț. 

C. Vicepreşedinţii Autorităţii pentru Privatizare 


Art.21. — Atribuţiile vicepreşedinților sunt în 
principal următoarele: 


a) coordonează activitatea curentă a 
departamentelor nominalizate prin ordin al 
preşedintelui 


b) reprezintă Autoritatea pentru Privatizare în 
relațiile cu persoanele fizice sau juridice, române 
sau străine, pe domeniul de activitate coordonat, 
dacă această atribuție este delegată de preşedinte 


c) aprobă angajamente de plăți date în 
competenţă de către preşedinte 


d) semnează contractele de vânzare- 
cumpărare de acțiuni / părți sociale, contracte cu 
societățile de valori mobiliare şi băncile de 
investiții, date în competență de către preşedintele 
Autorităţii pentru Privatizare 


e) îndeplinesc şi alte atribuţii stabilite de 
preşedinte 


f) pot delega o parte din atribuţii directorului 
general de departament. 


D. Secretarul general al Autorităţii pentru 
Privatizare 


Art. 22. — Atribuţiile secretarului general sunt 
în principal următoarele: 


a) coordonează activitatea departamentelor şi 
direcțiilor subordonate nemijlocit 


b) asigură legătura operativă dintre Colegiul 
de conducere şi compartimentele Autorității 
pentru Privatizare 


c) aprobă angajamentele de plăți date în 
competenţa sa de către preşedinte 


d) pregăteşte documentaţia necesară pentru 
şedinţele Guvernului 


e) asigură organizarea activității şi 
documentația necesară în vederea funcționării 
colegiului de conducere, consiliului 
interministerial şi comitetului de direcție. 


f)  conlucrează cu compartimentele de 
specialitate din cadrul Secretariatului General al 
Guvernului şi cu secretarii generali din celelalte 
instituții 


g) angajează cheltuielile legate de 
funcționarea aparatului propriu al Autorității 
pentru Privatizare 


h) poate delega o parte din atribuțiile sale 
directorului general de departament 


i) îndeplineşte şi alte atribuții stabilite de 
preşedinte. 


E. Consiliul interministerial al Autorității pentru 
Privatizare 


Art.23. — (1) Consiliul interministerial 
al Autorității pentru Privatizare funcționează pe 
lângă Autoritatea pentru Privatizare şi este format 
din preşedinte, vicepreşedinte şi din 9 membrii, 
reprezentanţi ai ministerelor economice. 


(2) Preşedintele Consiliul 
interministerial este preşedintele Autorităţii pentru 
Privatizare, iar vicepreşedintele Consiliul 
interministerial este vicepreşedintele, cu rang de 
secretar de stat, din cadrul Autorității pentru 
Privatizare, pe probleme de privatizare. Ceilalţi 
membrii ai Consiliului interministerial sunt numiți 
prin ordin al ministrului de resort, la nivel de 
secretar de stat. 


(3) Ministerele reprezentate 
în consiliul interministerial sunt: Ministerul 
Industriei şi Resurselor, Ministerul Finanţelor 
Publice, Ministerul Muncii şi Solidarităţii Sociale, 
Ministerul Dezvoltării şi Prognozei, Ministerul 
Apărării Naţionale, Ministerul Lucrărilor publice, 
Transporturilor şi Locuinţei, Ministerul 
Turismului, Ministerul Agriculturii, alimentației şi 
Pădurilor şi Ministerul Sănătăţii şi Familiei. 

(4) Consiliul Interministerial 
lucrează valabil în prezenţa a cel puţin 6 membrii 
şi ia decizii valabile cu votul a cel puţin a 
jumătate plus unu din numărul membrilor 
prezenți. 


(5) Consiliul Interministerial 
se întruneşte în şedinţe ordinare şi poate fi 
convocat în şedinţe extraordinare de preşedinte la 
cererea a cel puţin unei treimi din numărul 
membrilor săi. 


(6) Şedinţele Consiliul 
Interministerial sunt conduse de preşedintele său, 
în absența acestuia, de vicepreşedinte. La fiecare 
şedinţă se va întruni un proces-verbal care va 

cuprinde ordinea deliberărilor, deciziile luate, 
numărul de voturi întrunit şi opiniile separate. 


Art. 24. — Consiliul Interministerial al 
Autorităţii pentru Privatizare are următoarele 
atribuții cu caracter consultativ: 


a) avizarea strategiei de privatizare elaborate 
de Autoritatea pentru Privatizare, pentru 
societățile comerciale aflate în portofoliul său. 


b) stabilirea criteriilor socioeconomice de 
selectare a societăţilor comerciale cu capital 
majoritar de stat pentru care se vor elabora 
programe de modernizare şi retehnologizare 


c) avizarea programelor de modernizare şi 
retehnologizare pentru societățile comerciale 
selectate, care se supun spre aprobare Guvernului 


d) asigură legătura operativă între Autoritatea 
pentru Privatizare şi ministerele reprezentante. 


F. Comitetul de direcţie al Autorităţii pentru 
Privatizare 


Art. 25.— (1) Comitetul de direcție al 
Autorităţii pentru Privatizare este compus din 
secretarul general al Autorităţii pentru Privatizare, 
directorii generali ai departamentelor şi lucrează 
valabil în prezenţa a cel puțin trei pătrimi din 
numărul membrilor săi. 


(2) Comitetul de direcție se 
întruneşte ori de câte ori este necesar şi adoptă 
hotărâri cu majoritatea de voturi a celor prezenți. 


Art.26. — Comitetul de direcție are 
următoarele atribuții: 


a) avizează bugetul de venituri şi cheltuieli, 
raportul anual de activitate şi raportul privind 
execuția bugetului de venituri şi cheltuieli şi le 
prezintă Colegiului de conducere al Autorității 
pentru Privatizare. 


b) aprobă negocierea şi vânzarea la prețul 
pieței, în baza raportului dintre cerere şi ofertă, a 
acțiunilor emise de societățile comerciale mari, 
mijlocii şi mici, după caz, sau a părților sociale, 
dacă această atribuție îi este delegată de 
Colegiului de conducere Autorității pentru 
Privatizare. 


OBSERVATOR ECONOMIC - 7/2001 


c) dispune sau avizează publicarea în presa 
scrisă şi / sau în sistem electronic, pe plan intern şi 
internațional, a anunţurilor de vânzare a acțiunilor 
/ părților sociale deţinute de societățile comerciale 
care se privatizează, dacă această atribuţie îi este 
delegată Colegiului de conducere al Autorităţii 
pentru Privatizare. 


d) desemnează reprezentantul Autorităţii 
pentru Privatizare în adunările generale ale 
acţionarilor / asociaților la societățile comerciale 
din portofoliul, dacă această atribuție îi este 
delegată Colegiului de conducere al Autorității 
pentru Privatizare. 


e) aprobă mandatul special al reprezentantului 
Autorităţii pentru Privatizare în adunările generale 
ale acţionarilor privind divizarea, fuziunea, 
dizolvarea şi lichidarea societăţilor comerciale, 
gajarea şi ipotecarea de mijloace fixe şi de active 
pentru contractarea de credite bancare, asocieri, 
precum şi pentru constituirea de noi societăţi 
comerciale, dacă această atribuţie îi este delegată 
Colegiului de conducere al Autorităţii pentru 
Privatizare. 


f) aprobă programe de restructurare şi de 
închidere operaţională totală sau parțială. 


CAPITOLUL V 


Sucursalele regionale ale Autorităţii pentru 
Privatizare şi Administrarea Participaţiilor 
Statului 


Art, 27. — (1) Pentru desfăşurarea 
activității în plan teritorial Autoritatea pentru 
Privatizare are sucursale regionale. Conducerea 
sucursalelor regionale este asigurată de un comitet 
de direcție format din 3 membri. 


(2) Membrii comitetului de 
direcție al sucursalei regionale sunt numiţi sau, 
după caz, revocați de preşedintele Autorității 
pentru Privatizare. Durata exercitării funcției se 
stabileşte prin ordinul de numire. 


(3) Deciziile comitetului de 
direcție se iau cu votul a cel puțin 2 membri. 


Art. 28. — Atribuțiile comitetelor de direcție 
ale sucursalelor regionale sunt următoarele: 

- optă proiectul programului annual de 
privatizare al sucursalei, care se supune aprobării 
Colegiului de conducere al Autorităţii pentru 
Privatizare; 


- aprobă negocierea şi vânzarea la preţul 
pieţei, în baza raportului dintre cerere şi ofertă, a 
acțiunilor emise de societățile incluse în 
programul annual de privatizare sau a părților 
sociale deţinute de acestea; 


- stabileşte sistemul de evaluare a acțiunilor 
emise de societăţile comerciale mici şi mijlocii, 
dacă acestea nu sunt cotate la bursele de valori sau 
pe alte pieţe organizate; 


- dispune sau avizează publicarea în presa 
scrisă şi/sau în sistem electronic, pe plan intern 
sau internațional, a anunţurilor de vânzare a 
acțiunilor/părţilor sociale deţinute la societățile 
comerciale care urmează să fie privatizate; 


- aduce la îndeplinire deciziile Colegiului de 
conducere al Autorităţii pentru Privatizare, emise 
în conformitate cu strategia aprobată de Guvern; 


aprobă angajarea şi efectuarea de cheltuieli în 
limita competențelor stabilite. 


CAPITOLUL VI 


Salarizarea personalului Autorităţii pentru 
Privatizare şi Administrarea Participaţiilor 
Statului 


Art. 29. — Salarizarea şi alte drepturi privind 
personalul Autorității pentru privatizare se 
stabilesc în conformitate cu prevedrile legale 
aplicabile instituțiilor a căror finanţare se asigură 
integral din venituri extrabugetare. 


CAPITOLUL VII 


Control, intern şi audit 


Art. 30. — (1) Controlul operaţiunilor 
financiar-contabile ale Autorității pentru 
Privatizare se efectuează de Direcția control intern 
şi audit. 


(2) Direcția control intern şi 
audit supraveghează gestiunea Autorității pentru 
Privatizare, inclusiv a sucursalelor regionale, scop 
în care: 


- certifică bilanțul contabil şi contul 
de profit şi pierderi; 


- prezintă în Colegiul de conducere al 
Autorității pentru Privatizare, după 
aprobarea de către preşedinte, raportul 
propriu asupra bilanţului exerciţiului 
financiar încheiat; 


- execută controlul intern de gestiune 
şi îşi exercită atribuţiile în conformitate 
cu prevederile Ordonanţei Guvernului nr. 
119/1999; 


Certificarea şi raportul se anexează la raportul 
de activitate anual al Autorității pentru 
Privatizare. 


Art. 31. — Direcţia control intern şi audit 
prezintă Colegiului de conducere al Autorităţii 
pentru Privatizare, din dispoziția preşedintelui, 
rapoarte speciale asupra constatărilor făcute 
privind sistemul de conducere şi gestiune al 
Autorităţii pentru Privatizare. 


Art. 32. — Controlul intern şi auditul se pot 
efectua, în condițiile legii şi în colaborare, pe bază 
de contract, cu firme autorizate de audit. 


CAPITOLUL VIII 


Dispoziţii finale 


Art. 33. — Autoritatea pentru Privatizare va ţine un 
registru al şedinţelor şi deliberărilor colegiului său 
de conducere şi un registru al şedinţelor şi 
deliberărilor comitetului său de direcție. 


Art. 34. — Autoritatea pentru Privatizare va putea 
avea relaţii de colaborare şi schimb de experiență 
cu organisme similare la nivel internațional. 

Cadrul legislativ al privatizării din România 


Departamentul Juridic răspunde câtorva întrebări de interes general cu privire la legile 
ce guvernează procesul de privatizare din România 


1. Care este cadrul legislativ actual al 
procesului de privatizare din România? 


Legislaţia conform căreia se desfăşoară 
procesul de privatizare este alcatuită în principal 
de OUG 88/1997 aprobată prin Legea 44/1998, 
modificată şi completată prin Legea 99/1999, 
Titlul I, Normele metodologice de aplicare a OUG 
88/1997 aprobate prin HG 450/1999 completată 
de HG 443/2001 şi HG 550/2001, OUG 296/2000 
aprobată prin Legea 225/2001. De asemenea, sunt 
emise şi diverse acte normative ce reglementează 
privatizarea unor societăți apartinând anumitor 
ramuri ale economiei, cum ar fi: OUG 7/2001 si 
52/2001 pentru accelerarea şi finalizarea 
procesului de privatizare din turism, HG 441/2001 
pentru aprobarea Normelor metodologice de 
aplicare a OUG 52/2001, Legea 369/2001 pentru 
aprobarea OUG 299/2000 privind accelerarea 
procesului de privatizare a societăților comerciale 
din domeniul lucrărilor publice, transporturilor şi 
locuintei, Legea 371/2001 pentru aprobarea OUG 
45/2000 privind modificarea Legii 83/1997 pentru 
privatizarea societăților comerciale bancare. 


2. Poate fi îmbunătăţit acest cadru în 
vederea eficientizării procesului de 
privatizare? 


Norma juridică, ca regulă generală şi 
obligatorie de conduită, răspunde unor cerinţe de 
organizare interioară. Ca atare, şi legislația 
amintită este perfectibilă, în conformitate cu 
nevoile sociale şi programul Guvernului. 


3. Ce modificări ar trebui aduse Codului de 
Procedură Civilă în vederea soluționării cu 
celeritate a litigiilor aflate pe rol în care 
Autoritatea pentru Privatizare şi 
Administrarea Participaţiilor Statului este 
parte? 

Odată cu modificarea şi completarea OUG 
88/1997 prin Legea 99/1999, s-a instituit o 
competenţă specială privind soluționarea litigiilor 
apărute în legatură cu procesul de privatizare a 
societăților comerciale la care statul este acționar, 
cu scopul de a accelera judecarea şi pronunţarea 
hotărârilor judecătoreşti, având în vedere 
importanța desfăşurării cu celeritate a 
operațiunilor implicate în privatizare. 


Din acest motiv voința legiuitorului a fost ca 
procedura de soluționare a proceselor în care sunt 
părți instituțiile publice implicate în privatizare să 
fie, în esență, următoarea: judecarea litigiilor să 
fie de competenţa curților de apel, să se acorde un 
termen excepțional de 7 zile, dacă părțile nu sunt 
în măsură să îşi prezinte apărările în mod complet; 
instanța este obligată să pronunţe în termen de 5 
zile de la închiderea dezbaterilor şi să comunice 
părților hotărârea motivată în cel mult 10 zile de 
la pronunțare. 


Prin urmare, Legea nr. 99/1999 instituie un 
regim juridic derogator de la dreptul comun cât 
priveşte competența materială a instanțelor 
judecătoreşti şi exercitarea căilor de atac, 
prevazând totodată şi termene stricte referitor la 
pronunțarea hotărârii ori la comunicarea acesteia 
părților, prevederi ce au ca finalitate rezolvarea cu 
celeritate a acestor cauze. 


Aplicarea practică a acestor prevederi lasă 
foarte mult de dorit, poate şi din faptul că nu se 
face trimitere şi la prevederile Codului de 
procedură civilă, iar formularea textului de lege 
nu este foarte clară în acest sens, fapt speculat de 
persoanele ce au calitatea de parte în diverse 
dosare ce au ca obiect, de regulă, suspendări sau 
anulări ale proceselor de privatizare; adaugăm şi 
faptul că la momentul actual nu există o opinie 
comună a instanţelor judecătoreşti în ce priveşte 
litigiile ce intră sub incidenţa acestei legi speciale. 

Se impune deci, pentru judecarea cu celeritate 
a litigiilor în care Autoritatea pentru Privatizare şi 
Administrarea Participaţiilor Statului şi celelalte 
instituţii publice implicate sunt părți, o modificare 
a prevederilor Codului de procedură civilă, 
modificat şi completat prin OUG 138/2000, OUG 
290/2000 şi OUG 59/2001, în sensul dispoziţiilor 
similare conținute de Legea 99/1999. 


4. Cărei instituţii a statului trebuie să 
aparţină o asemenea inițiativă? 

Inițiativa modificării prevederilor Codului de 
procedură civilă aparține Ministerului de Justiţie, 
ca organ al administraţiei publice abilitat în 
materie. 


5. Ce alternative există la rezoluţionarea 
contractului în cazul nerespectării de către 
investitori a unor clauze asumate? 


În cazul neexecutării de către cumpărători a 
obligaţiilor asumate prin contractele de vânzare- 
cumpărare de acțiuni, ca alternativă la 
rezoluțiunea contractului, se poate solicita 
instanțelor judecătoreşti obligarea debitorilor la 
executarea clauzelor stipulate, respectiv plata de 
penalități de întârziere, constituire de gaj, 
efectuarea investițiilor de mediu şi productive, 
etc. 


Profil de filială-județul Teleorman 


Sucursala Regională Sud-Muntenia a 
Autorității pentru Privatizare şi Administrarea 
Participaţiilor Statului are în portofoliul său un 
număr de 18 societăți aflate în județul Teleorman. 
Dintre acestea 11 au ca obiect de activitate 


agricultura, 3-industria alimentară, celelalte 4 
desfăşurându-şi activitatea în comerț, industria 
chimică, electrotehnică şi metalurgică. 


Nr. Denumire societate comercială Cap.soc. % Obiect 
mii lei APAPS de activitate 

1. | AGROCOM S.A.COM. NANOV 131.325 93,984 comert 
2. | AGROMEC CONȚŢEŞTI S.A.COM. CONTEŞTI 1.644.564 54,900 agricultura 
3. | AGROMEC FRĂSINET S.A. SAT FRĂSINET 151.600 40,000 agricultura 
4. | AGROMEC IZVOARELE S.A. 70.725 40,000 agricultura 
5. | AGROMEC OLTENI S.A.SAT OLTENI 142.825 40,000 agricultura 
6. | AGROMEC ORBEASCA S.A. 361.200 44,000 agricultura 
7. | AGROMEC ORBEASCA DE JOS S.A. 187.975 40,000 agricultura 

8. | AGROMEC PIATRA S.A. COM. PIATRA 588.650 52,400 agricultura 
9. | AGROMEC PUTINEIU S.A. COM. PUTINEIU 541.650 40,000 agricultura 
10. | AGROMEC TRAIAN S.A. COM.TRAIAN 581.900 70,000 agricultura 
11. | AVICOLA ALEXANDRIA S.A. 28.913.850 79,831 agricultura 

12. | CICALEX S.A. COM. POROSCHIA 12.664.250 44,300 industria 
alimentară 

13. | ELECTROTURRIS S.A. TURNU MĂGURELE 32.149.300 50,989 industria 

electrotehnică 

14. | TELECOMB S.A. ALEXANDRIA 22.591.325 46,600 agricultura 

15. | TURNU S.A. TURNU MĂGURELE 236.234.125 | 44,819 industria 

chimică 

16. | VINALCOOL S.A. ROȘIORI DE VEDE 8.059.925 40,000 industria 
alimentară 

17. | ZEUKMA S.A. ZIMNICEA 99.115.525 99,791 industria 
alimentară 

18. | ZIMTUB S.A. ZIMNICEA 45.314.450 13,906 industria 
metalurgică 

DEPARTAMENTUL COMUNICARE 


- Telefoane şi adrese utile - 


însă 305.65.10 
Director Departament Comunicare RADU BILBIIE 095.120.537 
; S Ș . Adriana Tran 303.63.17 
Director Direcția de Relații Publice 095.124.039 
zi i ž ; 303.66.48 

Şef Serviciu Presă şi Relații Externe Issabela Niculescu 094.750.363 
sei B ! . 303.64.09 

Şef Serviciu Editare Buletine Specializate Irina Pachițanu 094.750.369 
p 2 SRI 303.63.51 
Serviciu Presă — persoane de contact Costinela Atasiei 094.308.602 
303.63.51 

U 094.565.235 

Buletine tematice - Privatization - responsabil de miaran 303.64.09 
număr = 094.750.369 
E . 2 n 303.63.51 

- Privatizarea - responsabil de număr Olga Gâdea 090.014.693 

- Observatorul Economic -responsabil de Ionut Dumitr 303.63.51 

număr ec Di si ia 094.750.367 


Adresa: Str. Lipscani, Nr. 18-20, Sectorul 3, Bucureşti 
Web site: www. autoritate-privatizare. ro 
e-mail: presa(GQautoritate-privatizare.ro, 


dirrp(Qautoritate-privatizare.ro, 
cristip(Oxnet.ro 

